**Kwon Či-jong** (hangul: 권지용 - hanča: 權志龍 - anglický prepis: *Kwon Ji Yong*; \* 18. august 1988, Soul, Južná Kórea), známy pod umeleckým menom **G-Dragon** (hanul: 지드래곤 – *Či turägon*) je juhokórejský spevák-skladateľ a hudobný producent. Od ôsmich rokov mal uzavretú zmluvu so spoločnosťou SM Entertainment, ale neskôr sa rozhodol zmeniť nahrávaciu spoločnosť. Po šiestich rokoch trénovania v YG Entertainment oficiálne debutoval ako člen juhokórejskej skupiny Big Bang. G-Dragon sa podieľal na skladaní, komponovaní a produkcii mnohých hitov skupiny, vrátane piesní „Lies", „Last Farewell" a „Haru Haru".

Jeho debutový sólový album *Heartbreaker* z roku 2009 priniesol rovnomenný hit a s vyše 200 000 predanými kópiami sa stal jedným z najúspešnejších albumov roka, ktorý na Mnet Asian Music Awards vyhral ocenenie „Album roka". Pieseň „Heartbreaker" vyvolala niekoľko kontroverzií ako aj obvinenie z plagiátorstva. Po takmer ročnej prestávke G-Dragon a T.O.P vytvorili duo a vydali spolu album *GD & TOP*. Obsahoval 3 single - „High High", „Oh Yeah" a „Knock Out" - z ktorých všetky tri obsadili prvé tri miesta v rebríčku Gaon a na prvom mieste bola pieseň „High High". V roku 2012 vyšlo jeho prvé EP *One of a Kind*, ktorého hitmi boli „One of a Kind", „Crayon" a „That XX". Album bol kritikou uznávaný a na 22. ročníku Seoul Music Awards si vyslúžil ocenenie „Nahrávka roka". Jeho druhý štúdiový album *Coup d'Etat* z roku 2013 nasledoval úspech jeho predchádzajúcej práce a na 15. ročníku Mnet Asian Music Awards vyhral G-Dragon ocenenie „Umelec roka". Na World Music Awards v roku 2014 vyhral ceny „Najlepší showman" a „Najlepší album". 

G-Dragon bol po Däsongovi druhým členom Big Bang, ktorý mal sólový debut v Japonsku, a to s albumom *Coup d'Etat + One of a Kind & Heartbreaker*. V marci 2013 sa vydal sa svoje prvé svetové sólové turné, ktoré zahŕňalo aj koncerty na 4 veľkých japonských štadiónoch. Je známy tým, že drží pevnú kontrolu nad svojou kariérou a imidžom. Od ostatných celebrít sa mu dostalo uznania za jeho tvrdú prácu, kreatívnu tvorbu a príspevky v módnom priemysle.

Život a kariéra
---------------

### 1988 – 2009: Začiatky a debut s Big Bang

*Bližšie informácie v hlavnom článku: Big Bang (kórejská skupina)*
Kwon Či-jong sa narodil a vyrastal v juhokórejskom Soule a svoju kariéru začal ako 5-ročný v skupine Little Lula. Po vydaní vianočného albumu bola ich zmluva zrušená nahrávacou spoločnosťou, čo Či-jong opísal ako „šok". Aj keď svojej mame sľúbil, že viac sa nebude pokúšať byť spevákom, počas rodinnej lyžovačky ho oslovil človek z SM Entertainment. Tam trénoval 5 rokov (od 8 do 13 rokov) a bol zameraný na tanec, no odišiel s tým, že si nie je istý, čo chce robiť.

V treťom ročníku mu kamarát ukázal americkú hip-hopovú skupinu Wu-Tang Clan. Inšpirovaný ich hudbou sa začal zaujímať o rap. Pod vedením People Crew sa v roku 2001 podieľal na vydaní kórejského hip-hopového albumu *Flex* a vo veku 13 rokov sa stal najmladším kórejským raperom. Aj keď si text piesne napísal sám, priznal, že jeho angličtina bola slabá a význam textu bol v skutočnosti „som mladý, ale najlepší". Kwon Či-jonga si všimol Sean z hip-hopového dua pôsobiaceho v YG Entertainment, ktorý ho potom odporučil generálnemu riaditeľovi Jang Hyon-sokovi. Po podpísaní zmluvy strávil svoj prvý rok v spoločnosti tým, že ostatným umelcom čistil štúdiá a počas nácvikov im nosil vodu. Spolu s ďalším žiakom v YG, Tong Jong-bäom, plánovali debutovať ako hip-hopové duo GDYB. Ako umelecké meno si vybral G-Dragon („Dži" sa vyslovuje ako anglické písmeno G a „Jong" znamená drak, po anglicky dragon). Počas šiestich rokov trénovania sa podieľal na niekoľkých albumoch iných umelcov a dokonca s Tong Jong-bäom vydali pod menom GDYB niekoľko singlov. V roku 2006 G-Dragon debutoval ako líder skupiny Big Bang, ktorej členmi sú aj Tchäjang (umelecké meno, ktoré si vybral Tong Jong-bä), T.O.P, Däsong a Sungri.

Formácia skupiny bola televízne zdokumentovaná, a hoci sa pôvodne počítalo so šiestimi členmi, jeden bol tesne pred debutom vyradený. Debut skupiny bol pomerne úspešný a z ich prvého singlu *Bigbang* sa predalo vyše 40 000 kópií. Prvý album *Bigbang Vol.1* obsahoval piesne ako „La La La", „A Fool's Only Tears" a G-Dragonovo prvé sólo „This Love", čo bolo vlastne prerobenie rovnomennej piesne americkej skupiny Maroon 5. Po vydaním EP *Always* sa G-Dragon ešte viac začal zapájať do produkcie ich albumov. *Always* obsahovalo niekoľko piesní, na ktorých sa podieľal, vrátane hlavného singlu „Lies" (kórejsky: 거짓말, fonetický prepis: *Godžitmal*), ktorý sa stal ich prvým hitom číslo 1. Nasledujúce EP išli v šľapajach svojho predchodcu. *Hot Issue* prišlo s piesňou „Last Farewell" (kórejsky: 마지막 인사, fonetický prepis: *Madžimak Insa*) a *Stand Up* s „Haru Haru" (kórejsky: 하루하루, fonetický prepis: *Haru Haru*). Obe piesne zložil G-Dragon a obsadili 1. miesta rebríčkov.

### 2009 – 2011: Vývoj sólovej kariéry, *Heartbreaker* a *GD & TOP*

G-Dragon mal aj niekoľko sólových aktivít. Po tom, čo pomohol pri produkcii Tchäjangovho debutového albumu, nahral vlastnú verziu hlavného singlu „Only Look At Me" (kórejsky: 나만바라봐, fonetický prepis: *Naman Barabwa*) s názvom „Only Look At Me Part 2". Singel bol vydaný digitálne. Spolu s Tchäjangom a T.O.P-om spievali v piesni „Super Fly" z albumu *Rush* speváčky Lexy. V máji 2009 spolupracoval s japonskou chlapčenskou skupinou  W-inds na ich singli *Rain Is Fallin'/Hybrid Dream*.

Keď vyšiel Tchäjangov album, G-Dragon sa pustil do svojho debutového sólového albumu *Heartbreaker*, ktorý obsahoval kolaborácie s niekoľkými umelcami ako napríklad Teddy z 1TYM, Tchäjang, Kush, CL z 2NE1 a Sandara Pak z 2NE1. Pôvodne mal vyjsť v apríli, ale odložilo sa to až na august, aby sa to zhodovalo s jeho 21. narodeninami. Album znamenal zmenu G-Dragonovho vzhľadu, keď si prefarbil vlasy na blond, aby sa prispôsobil celkovému konceptu. Hlavným singlom bola rovnomenná pieseň, z albumu sa predalo vyše 200 000 kópií a na 11. ročníku Mnet Asian Music Awards získal cenu „Album roka". Druhému singlu „Breathe" sa podarilo umiestniť v Top 20, kým ostatné piesne ako „The Leaders", „A Boy", „Hello" a „She's Gone" obsadili v rôznych rebríčkoch prvé miesta. Krátko po vydaní albumu bol G-Dragon obvinený spoločnosťou Sony Music z plagiátorstva. Údajne bola pieseň „Heartbreaker" podobná Flo Ridovej „Right Round" a „Butterfly" sa vraj podobala na „She's Electric" od skupiny Oasis. Ale hudobné vydavateľstvo EMI, ktoré vydávalo „Right Round", sa vyjadrilo, že medzi týmito dvoma piesňami nevidí žiadne podobnosti. 6. marca 2010 YG Entertainment ohlásilo, že osobne kontaktovali Flo Ridových zástupcov so žiadosťou, či by sa nemohol objaviť na G-Dragonovom koncertnom albume *Shine a Light*, ktorú Flo Rida prijal. Na podporu albumu mal G-Dragon v decembri 2009 svoj prvý sólový koncert v Soulskom olympijskom parku. Niesol názov Shine a Light, ktorý bol odvodený z textu jeho piesne „A Boy". Koncert následne vyvolal kontroverziu, nakoľko sa objavili sťažnosti na obscénny a neslušný obsah. Ministerstvo zdravotníctva, sociálnych vecí a rodiny neskôr požiadalo štátnych zástupcov o prešetrenie, či G-Dragon alebo YG Entertainment porušili zákon obscénnym vystúpením na koncerte. Bol uznaný nevinným a 15. marca 2010 bol zbavený všetkých obvinení.

Propagačná fotka dua GD & TOP
G-Dragon počas vystúpenia na Alive World Tour v septembri 2012
V novembri 2010 YG Entertainment ohlásilo, že G-Dragon a T.O.P spolu vytvoria duo a vydajú spoločný album. Ešte pred vydaním usporiadalo duo svetovú premiéru na Times Square v soulskom obvode Jongdungpo, ktorá sa vysielala naživo cez YouTube. Na propagáciu albumu vydalo duo 3 single: „High High", „Oh Yeah" a „Knock Out". Všetky tri predchádzali vydaniu albumu. Zaznamenali veľký úspech, nakoľko pieseň „High High" obsadila v rebríčkoch prvé miesto, „Oh Yeah" druhé a „Knock Out" tretie. Album bol vydaný 24. decembra 2010 a debutoval na prvej priečke rebríčka Gaon s počtom predobjednaných kópií 200 000. Nakoniec sa predalo vyše 330 000 kópií.

V spolupráci s Mr. Potato vytvorili G-Dragon a juhokórejský komediant Pak Mjong-su duo s názvom GG kvôli hudobnému festivalu Westcoast Highway Music Festival 2011. Svoju pieseň „Fired Up" (kórejsky: 바람났어, fonetický prepis: *Baramnasso*), v ktorej si zaspievala aj Pak Bom z 2NE1, vydali 2. júna 2011 a dosiahla „all-kill" v rôznych juhokórejských hudobných rebríčkoch.

5. októbra 2011 bolo oznámené, že G-Dragon bol pozitívne testovaný na marihuanu. Test moču bol negatívny, ale test z vlasov ukázal nízku pozitívnosť. Testy boli vykonané začiatkom júna a výsledky vyšli v auguste. Keďže šlo o prvý priestupok a týkal sa len nepatrného množstva, skončilo to len pri obžalobe a nebol obvinený. Údajne prijal v máji na párty v Japonsku ponúkanú cigaretu od fanúšika. Bol jediným z celej párty, na ktorého bol kórejským orgánom podaný tip. Priznal, že fajčil ponúknutú cigaretu, ale keď si uvedomil, že nejde o obyčajnú cigaretu, odhodil ju preč.

Škandál zapríčinil, že jeho aktivity boli pozastavené a YG Entertainment vyhlásilo, že dostal čas, aby sa nad svojou chybou zamyslel. Vzhľadom k tomu, že nebol obvinený, neprišiel o žiadne dohodnuté kontrakty a 6. novembra sa prvýkrát po škandále objavil na verejnosti na odovzdávaní cien MTV Europe Music Awards spolu s Big Bang.

### 2012 – súčasnosť: *One of a Kind*, svetové turné a *Coup D'Etat*

V marci 2012 bolo oznámené, že G-Dragonov sólo návrat bude odložený až na druhú polovicu roka, aby sa to zhodovalo s jeho narodeninami. Popri nahrávaní materiálov pre svoj vlastný album spolupracoval aj s inými umelcami. Spolu s T.O.P-om sa objavil na japonskom vydaní albumu *Young Foolish Happy* speváčky Pixie Lott, konkrétne v piesni „Dancing On My Own".

24. augusta 2012 bol na YouTube zverejnený G-Dragonov videoklip k piesni „One Of A Kind" z rovnomenného albumu. Pieseň mu priniesla na Korean Music Awards aj na Rhythmer Awards cenu „Najlepšia hip-hopová pieseň roka". Nasledovala „That XX", ktorá ovládla hudobné rebríčky a zaznamenala takzvaný „perfektný all-kill". Jeho EP *One of a Kind* vyšlo v digitálnej aj fyzickej forme v septembri s rozdielom niekoľkých dní. Album mal pozitívne ohlasy a všetky skladby obsadili popredné priečky vo všetkých významných hudobných rebríčkoch. Album sa navyše umiestnil na prvom mieste Billboardového rebríčka *Svetové albumy* a dostal sa na 161. miesto v Billboard 200. Koncom roka 2012 predaj prekročil 200 000 kópií, čím sa stal najpredávanejším sólovým albumom v Kórei od vydania jeho albumu *Heartbreaker* z roku 2009. Za svoje úsilie získal na 14. ročníku Mnet Asian Music Awards ocenenie „Najlepší sólista" a na 22. ročníku Seoul Music Awards vyhral s *One of a Kind* cenu „Nahrávka roka".

Predná strana albumu
V januári 2013 sa G-Dragon vydal na svoje prvé svetové turné s názvom *G-Dragon 2013 1st World Tour: One of a Kind*, stal sa prvým kórejským sólistom, čo vystúpil aj na 4 veľkých japonských štadiónoch a druhým kórejským sólistom so svetovým turné. Tým prvým je spevák Rain. Po turné sa G-Dragon vrátil do štúdia, aby nahral svoj druhý štúdiový album. YG Entertainemt neskôr ohlásilo, že držiteľka Ceny Grammy Missy Elliott sa tiež na albume objaví. Elliott v januári 2013 cez Twitter oznámila, že sa podieľala na dvoch skladbách („Chugalug", „Niliria"), ktoré obe produkoval Teddy.

Jeho druhý štúdiový album *Coup d'Etat* vyšiel digitálne v dvoch častiach a fyzicky bol vydaný 13. septembra 2013. Na albume boli kolaborácie s hviezdami ako Missy Elliott, Diplo, Baauer, Boys Noize, Sky Ferreira, Siriusmo, Zion.T, Lydia Päk a Jennie Kim. G-Dragon a Missy Elliott spolu vystúpili s piesňou „Niliria" na KCON 2013 v Los Angeles. Skladby z *Coup d'Etat* obsadili prvé priečky hlavných kórejských rebríčkov. Po vydaní sa v rebríčku Mnet umiestnilo 7 skladieb od prvého po siedme miesto a v Top 10 rebríčka Gaon sa umiestnilo 6 skladieb, pričom na prvom mieste bola pieseň „Who You?". Album sa tiež v niekoľkých krajinách dostal na prvé miesta rebríčka iTunes. 1. septembra bol na YouTube zverejnený videoklip k piesni „Coup d'Etat" a krátko nato, 4. septembra, aj k piesni „Crooked". Úspech albumu viedol k tomu, že na 15. ročníku Mnet Asian Music Awards získal G-Dragon 4 ocenenia: „Najlepší sólista", „Najlepší videoklip" za „Coup d'Etat", „Najlepšie tanečné vystúpenie" za „Crooked" a najvyššie ocenenie, „Umelec roka". Neskôr si z World Music Awards odniesol domov ceny „Najlepší showman" a „Najlepší album".

G-Dragon sa podieľal na hudobnom festivale Free Highway Music Festival, ktorý sa konal 17. októbra v Imdžingak, tak, že naspieval duet s komediantom Čong Hjong-donom s názvom „Going to Try" (kórejsky: 해볼라고, fonetický prepis: *Haebolago*). Spolupracoval aj so Skrillexom na jeho albume *Recess*, konkrétne na piesni „Dirty Vibe".

Imidž a umenie
--------------

|  |  |  |
| --- | --- | --- |
| „ | Správna hudba sa netvorí tak, že umelec nadobudne pocit, že hudba je jeho práca. Keď človek pracuje na hudbe, vystupuje alebo sa len zabáva, ...to priamo hudbu ovplyvňuje... Čím viac pracujem, tým viac mám pocit, že sa učím a zároveň dozrievam. | "|
| – G-Dragon |

### Verejný imidž

Opisovaný ako „najmódnejší v skupine", G-Dragonov podiel na ovplyvňovaní módnych trendov v Južnej Kórei mu priniesol ocenenia ako „Štýlová ikona roka 2008" a cenu časopisa *Arena*, „Najvplyvnejší muž roka 2008". Módna ikona Kang Dong-won tiež uznal G-Dragonov vplyv a označil ho za „experta na módu". V roku 2013 bol uvedený v Style Icon Top 10 a neskôr získal aj cenu „Štýlová ikona roka". Bol prvým sólovým spevákom, ktorý sa o túto cenu s nikým nedelil. Televízna osobnosť Kim Džun-hui v programe *Follow Me Season 2* na kanáli Fashion N vyjadrila svoj obdiv k umelcovi a povedala: „Nielenže má G-Dragon skvelý vkus, ale dokáže aj písať a komponovať hudbu ako génius. Proste má na hudbu dar a jeho správanie je tiež bezchybné. Naozaj ho považujem za skvelého človeka."

Jeho prefarbenie vlasov na blond počas propagácie albumu *Heartbreaker* sa tešilo medzi fanúšikmi veľkej popularite a účes sa stal jedným z najlepších v roku. Navyše jeho neustále nosenie trojuholníkových šatiek sa stalo trendom medzi tínedžermi a časom dostali prezývku „Big Bang šatky". Napriek svojim vplyvom G-Dragon priznal, že je vo svojej úlohe hudobníka rozpačitý a poznamenal, ako „sa veľa vecí zmenilo, a to vrátane tónu môjho hlasu, pretože som si bol pred ostatnými vedomý svojej práce." S vedomím, že jeho verejný imidž je pri propagácii svojich materiálov dôležitý, G-Dragon poznamenal, že to, „čo verejnosť vidí (môj vonkajší vzhľad), je moja práca, takže je to aj moja chyba, ak zo mňa vyžaruje zlý zámer." Taktiež zásadne odmieta myšlienku, že speváci sú len „produktom" zábavného priemyslu. Na CNN bol označený ako jeden z „50 dôvodov, prečo je Soul najlepším mestom".

### Hudobný štýl, texty a komponovanie

Inšpirovaný hudbou skupiny Wu-Tang Clan sa v roku 2001 12-ročný G-Dragon podieľal na hip-hopovom albume *Flex*, a tým sa začala jeho umelecká kariéra. V začiatkoch kariéry bola skupina Big Bang považovaná za hip-hopovú, ale experimentovali aj s electropopom, čím zaviedli v Južnej Kórei nový trend. Tým, že už mal skúsenosti s rôznymi hudobnými žánrami vďaka Big Bang, G-Dragon zahrnul do svojho albumu *Heartbreaker* mix tanečnej, R&B a hip-hopovej hudby. Pri produkcii spoločného albumu *GD & TOP* volil viac hip-hopový zvuk, ale priznal, že R&B, akustická a elektronická hudba ho silne ovplyvnili.

Odkedy sa stal sólistom, G-Dragon si udržiava pevnú kontrolu nad svojou hudbou s tým, že „každý pocit (pri vytváraní hudby) je odlišný", a svoje emócie využíva na usmernenie obsahu textu a hudobnej kompozície svojich piesní. Priznáva, že v snahe odlíšiť sa od iných interpretov s každým kúskom svojej hudby „vzbudzuje zvrat na každom rohu a vyvoláva rozličný príbeh" a uznáva, že aj keď refrén je najchytľavejšia časť piesne, chce, aby si ľudia pamätali celú pieseň. Ešte pred svojou sólovou kariérou sa zapájal do produkcie albumov skupiny Big Bang, ktorej väčšinu piesní napísal a zložil práve on.

G-Dragonovo prispievanie do tvorby vlastnej hudby mu prinieslo ako chválu, tak kritiku. Preferuje písať texty, ktoré „znejú ako skutočný príbeh" a od *Korean Times* si vyslúžil označenie „geniálny spevák-skladateľ", aj keď on sám sa vyjadril, že toto označenie ho privádza do rozpakov. Jeho úsilie skladať piesne mu prinieslo pochvaly ako jeden z najlepších skladateľov roka 2008 a mnoho popových kritikov a predstaviteľov hudobného priemyslu ho vybralo ako „hudobníka, na ktorého budúcnosť sa najviac tešia". Jeho rapové texty ho v Japonsku dostali na 4. miesto v hlasovaní za „Najbožskejšieho rapera". Dostal sa aj na čelo zoznamu „Najpracovitejší idol" magazína Forbes,  a tiež do jeho zoznamu „Korea 2030 Power Leaders". Spevák I Sung-čchol tiež označil G-Dragona ako jedného z mladých umelcov, na ktorého hudbu sa teší. Producent a raper Cho PD ocenil, že „idoloví speváci ako Big Bang majú schopnosť byť muzikantmi", ako „sa Big Bang v mnohých ohľadoch vyvinuli z idolov so schopnosťami, ktoré majú ako hudobníci", a ako „môže byť G-Dragon považovaný za hlavného zástupcu toho všetkého".

Osobný život
------------

Aj keď o svojom súkromí nehovorí, povráva sa, že od roku 2010 chodí s kórejsko-americkou herečkou Kiko Mizuhara. Fotografie, ktoré sa objavili v roku 2014, vyvolali mediálny rozruch. Nikto z nich to zatiaľ nepotvrdil ani nevyvrátil. YG Entertainment k tomu zaujalo stanovisko v zmysle, že „k tomu nemajú čo povedať, keďže sa snažia rešpektovať súkromie svojich umelcov".

Diskografia
-----------

*Bližšie informácie v článkoch: Diskografia G-Dragona a Diskografia skupiny Big Bang*
Štúdiové albumy
Kórejské

* *Heartbreaker* (2009)
* *Coup d'Etat* (2013)

Japonské

* *COUP D’ETAT [+ ONE OF A KIND & HEARTBREAKER]* (2013)

EP
* *One of a Kind* (2012)

Digitálne single
* *Look Only at Me, Part 2* (2008)
* *Michi Go* (2013)

Kolaboračné albumy
* *GD & TOP* s T.O.P-om (2010)

Kolaboračné single
* „Good Boy" s Tchäjangom (GD X Tchäjang) (2014)

Propagačné single
* *G-Market Party* (2010)

Koncertné albumy
* *Shine a Light* (2010)
* *GDYB (G-Dragon a Tchäjang) Paris Photobook* (2014)

Filmografia
-----------

### Videoklipy

*Bližšie informácie v hlavnom článku: Diskografia skupiny Big Bang*

| Rok | Videoklip | Dĺžka | Album | Oficiálny videoklip na YouTube | Poznámka |
| --- | --- | --- | --- | --- | --- |
| 2001 | „G-Dragon" a.k.a „My Age is 13" | 4:16 | *2001 Korea HipHopFlex* |  |  |
| Perry - „Storm" | 3:20 | *Perry By Storm* | YGEntertainment | Feat. G-Dragon, Masta Wu, Sean |
| 2002 | YG Family - „Hip Hop Gentlemen" | 4:24 | *YG Family - Why Be Normal? / 1997 - 2002* | YGEntertainment |  |
| YG Family - „YMCA Baseball Team" | 3:47 | YGEntertainment |  |
| YG Family - „Get Ready" | 4:07 | YGEntertainment | Vystupuje, ale nespieva |
| 2003 | 1TYM - „Hot" | 4:16 | *Once N 4 All* | YGEntertainment | Vystupuje, ale nespieva |
| 2004 | Jinusean - „Phone Number" | 3:36 | *Norabose* | YGEntertainment | Vystupuje, ale nespieva |
| 2009 | W-Inds. - „Rain Is Fallin'" | 3:59 | *Rain Is Fallin'/Hybrid Dream* | windsTVofficial |  |
| 2NE1 - „Fire" (Street Ver.) | 3:48 | *2NE1 1st Mini Album* | 2NE1 | Vystupuje, ale nespieva |
| Sungri - „Strong Baby" | 3:53 | *Remember* | BIGBANG |  |
| „Heartbreaker" | 3:51 | *Heartbreaker* | YGEntertainment |  |
| „Breathe" | 3:41 | YGEntertainment |  |
| „She's Gone" | 3:14 |  |  |
| „Butterfly" | 3:47 | YGEntertainment |  |
| „A Boy" | 3:42 | YGEntertainment |  |
| 2010 | „Gmarket Party!" | 2:48 | *Gmarket CM SONG* | GmarketZone | Nealbumové vydanie |
| Tchäjang - „I Need A Girl" | 5:54 | *Solar* | YGEntertainment |  |
| 2012 | Se7en - „When I Can't Sing" | 4:21 | *Se7en Mini Album Vol. 2* | officialSe7en | Vystupuje, ale nespieva |
| „One Of A Kind" | 3:29 | *One of a Kind* | BIGBANG |  |
| „That XX" | 3:35 | BIGBANG | Vystupuje Jennie Kim |
| „Crayon" | 3:45 | BIGBANG |  |
| 2013 | „Michi GO" | 3:44 | *Coup d'Etat* | BIGBANG |  |
| „Coup d'Etat" | 3:21 | BIGBANG |  |
| „Crooked" | 3:46 | BIGBANG |  |
| „Who You?" | 5:38 | BIGBANG |  |
| Tchäjang - „Ringa Linga" | 3:49 | *RISE* | BIGBANG | Vystupuje, ale nespieva |
| CL - „The Baddest Female" | 4:03 | *Digitálny singel speváčky CL* | 2NE1 | Vystupuje, ale nespieva |
| 2014 | Psy - „Hangover" feat. Snoop Dogg | 3:53 | *Digitálny singel speváka Psy* | officialpsy | Vystupuje, ale nespieva |
| Däsong - „Look at Me, Gwisun" (Japonská verzia) | 3:10 | *D-LITE* | BIGBANG | Vystupuje, ale nespieva |
| GD X Tchäjang - „Good Boy" | 4:12 | YG Hip Hop Project | BIGBANG | Réžia: Colin Tilley |
|

Ocenenia
--------

*Bližšie informácie v článkoch: Ocenenia a nominácie G-Dragona a Ocenenia a nominácie skupiny Big Bang*

Hudobné programy
----------------

### Inkigayo

| Rok | Dátum | Pieseň |
| --- | --- | --- |
| 2009 | 6. september | „Heartbreaker" |
| 13. september |
| 20. september |
| 2011 | 9. január | „High High" (ako GD&TOP) |
| 2013 | 15. september | „Coup D'etat" |
| 22. september | „Crooked" |
| 29. september |
| 2014 | 30. november | „Good Boy" (GD X Tchäjang) |

### M! Countdown

| Rok | Dátum | Pieseň |
| --- | --- | --- |
| 2009 | 10. september | „Heartbreaker" |
| 17. september |
| 24. september |
| 2010 | 30. december | „Oh Yeah" (ako GD&TOP) |
| 2011 | 6. január | „High High" (ako GD&TOP) |
| 2012 | 27. september | „Crayon" |
| 4. október |
| 11. október |
| 2013 | 12. september | „Black" |
| 19. september |
| 26. september | „Crooked" |

### Music Bank

| Rok | Dátum | Pieseň |
| --- | --- | --- |
| 2009 | 28. august | „Heartbreaker" |
| 4. september |
| 11. september |
| 18. september |
| 25. september |
| 2013 | 20. september | „Who You?" |
| 27. september | „Crooked" |

Referencie
----------

1. ↑  JACKSON, Julie. *G-Dragon to release debut Japanese solo album* [online]. The Korea Herald, 2013-04-02, [cit. 2013-04-02]. Dostupné online.
2. ↑   *2013 G-DRAGON WORLD TOUR* [online]. YG Entertainment, 2013-01-14, [cit. 2014-11-25]. Dostupné online.
3. 1 2 3 4 5 6   *新스타고백 지드래곤③연습생시절, 1년간 죽어라 청소만* [online]. Yahoo Korean News, 2006-03-01, [cit. 2010-01-31]. Dostupné online. Archivované 2010-02-04 z originálu. (po kórejsky)
4. 1 2   '준비된 그룹' 빅뱅, 대폭발 예고. *Sports Chosun*, 7. júl 2006. Dostupné online [cit. 2010-01-15]. (po kórejsky)
5. ↑   *[新스타고백]지드래곤③연습생시절, 1년간 죽어라 청소만* [online]. asiae.co.kr, [cit. 2012-07-02]. Dostupné online.
6. 1 2   *Big Bang Profile* [online]. KBS World, [cit. 2010-01-15]. Dostupné online. Archivované 2010-12-01 z originálu.
7. ↑   '*준비된 그룹' 빅뱅, 대폭발 예고* [online]. Sports Chosun, 2006-07-07, [cit. 2010-01-15]. Dostupné online. (po kórejsky)
8. ↑   *Album Sales For The Month of February 2007* [online]. Recording Industry Association of Korea, 2007-12-21, [cit. 2008-02-15]. Dostupné online. Archivované 2007-12-21 z originálu. (po kórejsky)
9. ↑   *Big Bang's Showcase & First Fan Meeting* [online]. Arirang TV, 2007-09-03, [cit. 2008-02-21]. Dostupné online. Archivované 2022-06-08 z originálu.
10. ↑   *빅뱅 쥬크온차트 8주 연속 1위 기염, JOO도 2주만에 7위 진입* [online]. Newsen, 2008-01-21, [cit. 2008-02-01]. Dostupné online. (po kórejsky)
11. ↑   *Big Bang's 'Day by Day' Sweeps J-POP Charts for Four Weeks* [online]. KBS World, 2008-09-08, [cit. 2008-02-01]. Dostupné online.
12. ↑   '*빅뱅' 지드래곤, 日그룹 '윈즈' 앨범 참여..뮤비도 출연* [online]. Sports Chosun, 2009-05-08, [cit. 2010-01-12]. Dostupné online. (po kórejsky)
13. ↑   *G-Dragon与W-inds合作日本同台演出获好评* [online]. Sina, 2009-05-19, [cit. 2010-01-12]. Dostupné online. (po čínsky)
14. ↑   *G-Dragon Vol. 1 - Heartbreaker* [online]. Yes Asia, 2010-01-02, [cit. 2010-01-02]. Dostupné online.
15. ↑   *G-Dragon of Big Bang to Release Solo Album* [online]. KBS World, 2009-07-30, [cit. 2010-01-02]. Dostupné online. Archivované 2010-06-09 z originálu.
16. ↑   *Seo Tai-ji Tops Album Sales* [online]. The Korea Times, 2009-09-18, [cit. 2009-09-30]. Dostupné online.
17. ↑  KIM, Jessica. *G-Dragon album designated as harmful media content* [online]. 10Asiae, 2009-11-03, [cit. 2011-01-21]. Dostupné online. Archivované 2011-11-29 z originálu.
18. ↑  HAN, Sang-Hee. *Music Awards Has Fresh Yet Disappointing Start* [online]. The Korea Times, 2009-11-22, [cit. 2009-12-13]. Dostupné online.
19. ↑  HAN, Sang-Hee. *G-Dragon Shines on First Album* [online]. The Korea Times, 2009-10-28, [cit. 2009-11-05]. Dostupné online.
20. ↑  KIM, Lynn. *G-Dragon conquers Korean music charts* [online]. 10Asiae, 2009-09-07, [cit. 2009-09-29]. Dostupné online.
21. ↑  CHO, Jae-hyon. *YG Hits Sony Over Plagiarism Allegations* [online]. The Korea Times, 2009-09-25, [cit. 2009-09-29]. Dostupné online.
22. 1 2 3  LEE, Sung-moo. *Is Plagiarism a New Genre?* [online]. The Korea Times, 2009-10-28, [cit. 2009-11-07]. Dostupné online.
23. ↑  YOO, Jaesang. *지드래곤, '표절이라 단정하기엔 섣부른 판단!'.* 한경닷컴 *[online]. BNT News, 2009-08-21, [cit. 2009-10-02]. Dostupné online. (po kórejsky)*
24. ↑  HEO, Minyoung. *지드래곤 "거 봐? 표절 아니지"* [online]. DongA News, 2010-09-17, [cit. 2010-03-21]. Dostupné online. Archivované 2018-06-23 z originálu. (po kórejsky)
25. ↑  HAN, Sang-Hee. *G-Dragon to Hold 1st Solo Concert* [online]. The Korea Times, 2009-10-13, [cit. 2009-12-27]. Dostupné online.
26. ↑   *Singer G-Dragon Faces Obscenity Probe* [online]. The Chosunilbo, 2009-12-11, [cit. 2009-12-27]. Dostupné online.
27. ↑  CHO, Jae-hyon. *G-Dragon's Suggestive Concert Creates Stir* [online]. The Korean Times, 2009-12-08, [cit. 2009-12-27]. Dostupné online.
28. ↑  HICAP, Jonathan M.. *Fans defend G-Dragon against concert controversy* [online]. The Manila Publishing Corporation, 2009-12-19, [cit. 2010-01-15]. Dostupné online.
29. ↑  HICAP, Jonathan M.. *G-Dragon fans file petition over concert fiasco* [online]. The Manila Publishing Corporation, 2010-01-08, [cit. 2010-01-15]. Dostupné online.
30. ↑  LEE, Jae-hoon. '*선정성 재판' G드래곤 콘서트, 영화도 12세可* [online]. Nate, 2010-04-15, [cit. 2011-01-15]. Dostupné online. (po kórejsky)
31. ↑   *G-Dragon and Top to Release Duet Album in December* [online]. KBS World, 2010-11-30, [cit. 2011-01-20]. Dostupné online.
32. ↑  KIM, Jessica. *Big Bang T.O.P, G-Dragon pose at album showcase* [online]. 10Asiae, 2010-12-15, [cit. 2011-01-20]. Dostupné online. Archivované 2011-06-11 z originálu.
33. 1 2  YOON, Hee-Seong. *G-Dragon and T.O.P hold world premiere showcase for duo unit* [online]. 10Asiae, 2010-12-15, [cit. 2011-01-20]. Dostupné online.
34. ↑  HONG, Lucia. *Big Bang unit G-Dragon and T.O.P release third title track* [online]. 10Asiae, 2010-12-24, [cit. 2011-01-20]. Dostupné online. Archivované 2011-01-05 z originálu.
35. ↑   *Big Bang duo on TV today* [online]. The Korea JoongAng Daily, 2011-01-13, [cit. 2011-01-20]. Dostupné online.
36. ↑  KIM, Heidi. *IU "Good Day" stays atop Gaon chart for 4th week* [online]. 10Asiae, 2011-01-06, [cit. 2011-01-20]. Dostupné online.
37. ↑  KIM, Heidi. *IU's "Good Day" takes charge of Mnet chart for 4th week* [online]. 10Asiae, 2011-01-04, [cit. 2011-01-20]. Dostupné online. Archivované 2011-11-29 z originálu.
38. ↑   *2010년 12월 Album Chart* [online]. gaon music chart, [cit. 2014-11-25]. Dostupné online. (po kórejsky)
39. ↑   '*발매 D-2' GD•탑 유닛 첫앨범, 선주문만 '20만장' (GD&TOP's album receives 200,000 pre-orders)* [online]. Daum, [cit. 2011-01-23]. Dostupné online. (po kórejsky)
40. ↑   *Big Bang's G-Dragon caught smoking marijuana* [online]. allkpop, 2011-10-05, [cit. 2014-11-25]. Dostupné online.
41. ↑   *Japanese Public Opinion Criticizes G-Dragon* [online]. Soompi, 2011-10-13, [cit. 2012-11-07]. Dostupné online. Archivované 2012-04-07 z originálu.
42. ↑   *YG Releases Official Statement Regarding G-Dragon's Marijuana Incident* [online]. Soompi, 2011-10-05, [cit. 2012-11-07]. Dostupné online. Archivované 2012-04-19 z originálu.
43. ↑   *YG Entertainment in state of emergency [NEWS]* [online]. bigbangupdates, 2011-10-05, [cit. 2012-11-07]. Dostupné online. Archivované 2011-10-05 z originálu.
44. ↑   *G-Dragon's solo comeback scheduled for August* [online]. allkpop, 2012-03-13, [cit. 2012-11-07]. Dostupné online.
45. ↑   *GD&TOP to feature in English singer Pixie Lott's new Japanese release* [online]. allkpop, 2012-03-08, [cit. 2012-11-07]. Dostupné online.
46. ↑   *G-Dragon releases MV for "One of A Kind"* [online]. allkpop, 2012-08-24, [cit. 2012-08-27]. Dostupné online.
47. ↑   *Winners from the '2013 Korean Music Awards'* [online]. allkpop, 2013-02-28, [cit. 2014-11-25]. Dostupné online.
48. ↑   *BIG BANG & G-DRAGON NOMINATED AT 2013 RHYTHMER AWARDS* [online]. bigbangupdates, 2013-02-13, [cit. 2014-11-25]. Dostupné online. Archivované 2014-12-04 z originálu.
49. ↑   *G-Dragon achieves a perfect all-kill with "That XX"* [online]. allkpop, 2012-08-31, [cit. 2012-08-31]. Dostupné online.
50. ↑   *G-Dragon - First Mini Album Tracklist* [online]. YG Life, 2012-09-03, [cit. 2014-11-25]. Dostupné online.
51. ↑   *G-Dragon's tracks from 'One of a Kind' EP dominates real-time music charts* [online]. allkpop, 2012-09-14, [cit. 2012-11-08]. Dostupné online.
52. ↑   *G-Dragon Enters the Billboard 200 and Places First on the Billboard World Album Chart - M NET* [online]. Global.mnet.com, 2012-09-21, [cit. 2012-11-08]. Dostupné online.
53. ↑   *Big Bang G-Dragon to Make Solo Comeback this August, 'Missy Elliot to Feature'* [online]. KpopStarz, 2013-06-25, [cit. 2013-06-25]. Dostupné online.
54. ↑   *Twitter / MissyElliott: @IFIWereMagneto it was 2 records...* [online]. Twitter, 2013-01-23, [cit. 2013-06-25]. Dostupné online.
55. ↑   *Twitter / MissyElliott: @TracyCozette funny I did a...* [online]. Twitter, 2013-01-23, [cit. 2013-06-25]. Dostupné online.
56. ↑   *G-DRAGON’S NEW SONG "SWEEPING THE CHART" UPON BEING RELEASED* [online]. yg-life.com, 2013-09-05, [cit. 2013-09-05]. Dostupné online.
57. ↑   *2013년 37주차 Digital Chart* [online]. gaon music chart, [cit. 2014-11-25]. Dostupné online.
58. ↑   *G-DRAGON TOPPING 8 COUNTRIES’ ITUNES CHARTS… BEGINNING TV APPEARANCE AT "SKETCHBOOK"* [online]. yg-life.com, 2013-09-04, [cit. 2013-09-05]. Dostupné online.
59. ↑   *Big Bang G-Dragon Tops 7 Countries iTunes Charts with New Album, 'COUP D'ETAT'* [online]. KpopStarz, 2013-09-03, [cit. 2013-09-05]. Dostupné online.
60. ↑   *Winners from the '2013 MAMA'!* [online]. allkpop, 2013-11-22, [cit. 2013-11-22]. Dostupné online.
61. ↑   *G-Dragon wins 'World's Best Entertainer' and 'World's Best Album' awards* [online]. allKpop, 2014-08-18, [cit. 2014-10-11]. Dostupné online.
62. ↑   *G-Dragon and Jung Hyung Don Break Up?* [online]. Soompi, 2014-01-05, [cit. 2014-07-11]. Dostupné online.
63. ↑   *DJ Skrillex's New Album Featuring G-Dragon And CL Ranks 4th On U.S. Billboard Chart* [online]. Kpopstarz, 2014-03-28, [cit. 2014-07-11]. Dostupné online.
64. 1 2 3 4  KANG, Myoung-Seok. *Big Bang G-Dragon Pt. 1* [online]. 10Asiae, [cit. 2011-01-20]. Dostupné online.
65. 1 2 3  KANG, Myoung-Seok. *Big Bang G-Dragon Pt. 2* [online]. 10Asiae, [cit. 2011-01-20]. Dostupné online.
66. 1 2  KANG, Jiyong. *빅뱅 G드래곤 "의상 전공에 욕심있다" (*Big Bang's G-Dragon: I'm interested in majoring in fashion*)* [online]. SSTV, 2007-11-27, [cit. 2008-03-10]. Dostupné online. Archivované 2011-07-11 z originálu. (po kórejsky)
67. ↑   *지드래곤, 2008 'A-어워즈' 스타일 부문 수상* [online]. Naver, 2008-12-10, [cit. 2009-10-02]. Dostupné online. (po kórejsky)
68. ↑   *강동원 "보헤미안 스타일 올 가을 유행 예감"[포토엔]* [online]. Newsen, 2008-09-19, [cit. 2011-01-21]. Dostupné online. (po kórejsky)
69. ↑   *G-Dragon Receives Grand Prize, First Such Case for Solo Singer* [online]. YG Life, 2013-10-25, [cit. 2014-07-11]. Dostupné online.
70. ↑   *Kim Jun Hee Praises G-Dragon for His Fashion Taste and Musical Skills* [online]. Soompi, 2013-10-25, [cit. 2013-08-23]. Dostupné online.
71. ↑   *강동원 "보헤미안 스타일 올 가을 유행 예감"[포토엔]* [online]. Newsen, 2009-01-21, [cit. 2011-01-21]. Dostupné online. (po kórejsky)
72. ↑  SABLAN, Niño Mark. *Crazy For K-pop* [online]. Inquirer, 2009-07-24, [cit. 2010-02-01]. Dostupné online.
73. ↑   *GDㆍ탑이 밝힌 '불화설'과 '스캔들'* [online]. Naver, 2011-02-04, [cit. 2010-02-01]. Dostupné online. (po kórejsky)
74. ↑  CHA, Frances. *50 reasons why Seoul is the world's greatest city* [online]. CNN Go, 2011-05-25, [cit. 2014-11-27]. Dostupné online.
75. ↑  KIM, Wong-Yeon. *Big Bang, Brown Eyed Girls, Jewelry... The trend of J-pop 'Electronica'* [online]. Star News, 2008-02-28, [cit. 2008-02-28]. Dostupné online. (po kórejsky)
76. ↑   *新스타고백 지드래곤⑫"솔로앨범, 저한테는 도박이었죠"* [online]. 10Asiae, 2010-02-11, [cit. 2010-02-14]. Dostupné online. (po kórejsky)
77. 1 2   *‘빅뱅’ G드래곤 "내가 천재라고? 천만에"* [online]. The Kyunghyang Shinmum, 2011-02-08, [cit. 2011-02-18]. Dostupné online. (po kórejsky)
78. ↑  KIM, Hyeseong. *2008년을 빛낸 가요 작곡가 '8+1'인은?* [online]. Star News, 2008-11-18, [cit. 2008-11-18]. Dostupné online. (po kórejsky)
79. ↑  KIM, Hyun. *지드래곤, 日 `신이라 생각하는 래퍼` 4위 에미넴도 제쳐* [online]. Daily News, 2011-01-30, [cit. 2011-02-18]. Dostupné online. (po kórejsky)
80. ↑  HICAP, Jonathon M.. *G-Dragon tops Forbes Korea's ranking of most hardworking idols* [online]. Manila Bulletin Publishing Corporation, 2010-04-30, [cit. 2011-02-18]. Dostupné online.
81. ↑   *G-Dragon chosen by Forbes Korea as one of the TOP 40 Korea 2030 Power Leaders* [online]. fooyoh, 2012-02-28, [cit. 2014-11-28]. Dostupné online. Archivované 2014-10-18 z originálu.
82. ↑   *Lee Seung Chul Praises G-Dragon ‘I Think He’s the Best’* [online]. KpopStarz, 2013-09-08, [cit. 2014-11-28]. Dostupné online.
83. ↑   *조PD, '디스'했던 GD 인정.."뮤지션역량 갖췄다" (Cho PD Praised Big Bang and G-Dragon Surprised the Public)* [online]. Daum, 2011-03-16, [cit. 2014-11-28]. Dostupné online. (po kórejsky)
84. ↑   *조PD "아이돌 가수도 빅뱅처럼 역량 갖춰야" 쓴소리* [online]. Daum, 2011-03-16, [cit. 2014-11-28]. Dostupné online. (po kórejsky)
85. ↑  OCK, Hyun-ju. *G-Dragon, Kiko Mizuhara spotted on date: report* [online]. Korea Herald, 2014-10-08, [cit. 2014-10-11]. Dostupné online.
86. ↑  SUNG, So-young. *G-D relationship rumors resurface* [online]. Korea JooAng Daily, 2014-10-09, [cit. 2014-10-11]. Dostupné online.
87. ↑   *G-Dragon Spotted On Alleged Date With Famous Japanese Model Kiko Mizuhara* [online]. Franchise Herald, 2014-10-10, [cit. 2014-10-11]. Dostupné online.

Externé odkazy
--------------

* Oficiálna webová stránka Archivované 2014-12-09 na Wayback Machine

Zdroj
-----

*Tento článok je čiastočný alebo úplný preklad článku G-Dragon na anglickej Wikipédii.*

Autoritné údaje: * BnF: 16515151f
* ISNI: 0000000120541208
* LCCN: no2015058020
* VIAF: 171492549
* WorldCat: lccn-no2015058020